***Informácie k poskytovaniu dotácií na stravu, najmä v nadväznosti na daňový bonus***

***Daňový bonus:***


Daňovník, ktorý splnil podmienky nároku na daňový bonus podľa osobitného právneho predpisu, si daňový bonus uplatňuje nasledovne:

1. v  prípade detí od narodenia do 6 rokov veku – v sume **46,44 eur** /jedná sa o **dvojnásobný** daňový bonus/,
2. v prípade detí od 6 do 15 rokov veku – v sume **39,47 eur** /jedná sa o **zvýšený** daňový bonus/,
3. od 15 rokov veku v sume **23,22 eur** /jedná sa o **základný** daňový bonus/.

***Súbeh dotácie na stravu a daňového bonusu:***

Súbeh poskytovania dotácie na stravu a daňového bonusu je možný len v prípade súbehu dotácie a základného daňového bonusu, resp. dotácie a dvojnásobného daňového bonusu. **VYLÚČENÝ je súbeh poskytovania dotácie na stravu a ZVÝŠENÉHO daňového bonusu.**

*Ministerstvo práce, sociálnych vecí a rodiny pripravilo tabuľku, v ktorej sú všetky situácie, ktoré môžu nastať v súvislosti s nárokom na daňový bonus a dotáciou na stravu a ktorá môže žiadateľom o dotáciu v orientácii pomôcť:*



Pre rodiča, ktorý má norok na zvýšený daňový bonus, je výhodnejšie uplatniť si ho, nakoľko ak sa na dieťa poskytne dotácia na stravu podľa § 4 ods. 3 písm.c), nárok na daňový bonu mu zanikne úplne /t.j. zanikne mu nárok aj na základný daňový bonus).

***Povinnosti rodičov vo vzťahu k zriaďovateľovi:***

* **nezávisle od veku dieťaťa preukázať čestným vyhlásením neuplatnenie daňového bonusu /táto povinnosť sa vzťahuje aj na deti v poslednom ročníku MŠ, ktoré ešte nedovŕšili 6 rokov veku, aj na deti, ktoré už dovŕšili 15 rokov veku/,**
* komunikovať so zriaďovateľom v prípade zmeny rozhodujúcich skutočností a zriaďovateľa o nich bezodkladne informovať (napr. že si uplatní zvýšený daňový bonus).

***Povinnosti zriaďovateľa vo vzťahu k úradu:***

* **zodpovedá za oprávnenosť** poskytnutia dotácie **pri každom dieťati** /túto musí mať preukázanú u **každého dieťaťa** potvrdením alebo čestným prehlásením rodiča/,
* predložiť v stanovených termínoch na úrad zoznamy detí na príslušnom tlačive, z ktorého bude zrejmé, **z akého titulu** sú deti oprávnené na poskytnutie dotácie,
* zodpovedá za správnosť údajov uvedených v zoznamoch detí,
* pri zmene rozhodných skutočností v priebehu školského roka **oznámiť zmenu do konca kalendárneho mesiaca, v ktorom zmena nastala.**